Лашкарсолор

Лашкарсолор () — дараҷае солорӣ дар нерӯҳои заминӣ ва ҳавоӣ, ниҳодҳои низомӣ, интизомӣ ва амниятӣ, ки ҷойгоҳе болотар аз гундсолор ва пойинтар аз сипаҳсолор дорад ва баробар бо дарёбон дар нерӯи дарёӣ аст; генерал-лейтенантҚонуни Ҷумҳурии Тоҷикистон «Дар бораи уҳдадории умумии ҳарбӣ ва хидмати ҳарбӣ».

+ Размпоягон кеҳтар:Гундсолор 30pxЛашкарсолор меҳтар:Сипаҳсолор

Лашкарсолор дар нерӯҳои мусаллаҳ маъмулан мақоми созмонии ҷонишини вазорати дифоъ, умури дохилӣ, амният, сардори ситод ё фармондеҳии лашкарро дорад, ки якони роҳкунишие хурдтар аз сипоҳ ва бузургтар аз гунд буда ва таҷҳизоту ҷангафзорҳои лозим барои иҷрои амалиёти размӣ дорад; дивизия.

 Вожашиносӣ 

«Лашкарсолор» аз ду вожа сохта шуда ва мақулаи дастурии ин вожа исм ва сохтвожаи он ба сурати [исм (лашкар) + исм (солор)] аст:
лашкар ( <  ‘посдоранда’ < эронии бостон: *raxš- + *kara- ‘посдорӣ кардан’)Ҳасандӯст, Муҳаммад. Фарҳанги решашинохтии забони форсӣ. Теҳрон: Фарҳангистони забону адаби форсӣ, Нашри осор, 1393. ISBN 978-600-6143-58-3. + солор ( <  < эронии бостон: *sara-dāra-). 

Дар сохти ин исм аз фароянди вожасозии таркиб истифода шудааст. 

Солор гунае дигар аз «сардор» аст, ки аз куҳантарин замонҳо ба маънои «фармондеҳ; генерал» дар номгузории мақому дараҷаҳои низомӣ ба кор меравадФарҳанги забони тоҷикӣ. Зери таҳрири М. Ш. Шукуров, В. А. Капранов, Р. Ҳошим, Н. А. Маъсумӣ — М., «Советская Энциклопедия», 1969. ҷ. 2, с. 259Фарҳанги тафсирии забони тоҷикӣ (иборат аз 2 ҷилд). Зери таҳрири Сайфиддин Назарзода (раис), Аҳмадҷон Сангинов, Саид Каримов, Мирзо Ҳасани Султон. – Душанбе: Пажӯҳишгоҳи забон ва адабиёти ба номи Рӯдакӣ, 2008. – 950 саҳ..

 Пешина 

Лашкар ҳамчун якони размӣ нахустин бор дар сипоҳи Ҳахоманишиён (550 – 330 то милод) падид омадаву бевара () номида мешуда ва онро беварабад () фармондеҳӣ мекардJ. Marquart, Untersuchungen zur Geschichte von Eran I, Göttingen, 1896, p. 19 n. 84. Бевара аз 10 ҳазора () ташкил мешуд ва 10 000 сарбозро дар бар мегирифт.

Бевара дар сипоҳи Ашкониён (250 то милод — 224), ки созмони радабандии даҳдаҳии сипоҳи Ҳахоманишиёнро ба кор гирифта будНиконоров В. П. К вопросу о парфянском наследии в сасанидском Иране: военное дело // Центральная Азия от Ахеменидов до Тимуридов: археология, история, этнология, культура. Материалы международной научной конференции, посвященной 100-летию со дня рождения Александра Марковича Беленицкого (Санкт-Петербург, 2–5 ноября 2004 года) / Отв. ред. В. П. Никоноров. СПб., 2005. С. 156, гунд ( ‘лашкар’ < эҳтимолан аз эронии бостон: *vr̥nda- ‘гунд’) ном гирифта ва фармондеҳи он гунд-солор () хонда мешуд.

Дар сипоҳи Сосониён (224 — 651 милодӣ) низ ҳамин радабандӣ ва номгузорӣ ба кор мерафта, вале ҳар гунд аз 5 дирафш () ташкил мешуд, ки ҳар кадоме 1 000 сарбозро дар бар мегирифтKaveh Farrokh, Gholamreza Karamian, Katarzyna Maksymiuk. A Synopsis of Sasanian Military Organization and Combat Units, Siedlce-Tehran 2018. — ISBN 978-83-62447-22-0. — c. 13. Фармондеҳи гунд дар сипоҳи Сосониён низ гундсолор () номида мешудDaryaee, Touraj. Sasanian Persia: The Rise and Fall of an Empire. — ISBN 978 1 85043 898 4. — p. 47.

Аммо аз миёнаҳои садаи V дар канори истилоҳи гунд истилоҳи «лашкар» () низ ба кор мерафтаастTafazzoli A. Sasanian Society. I. Warriors. II. Scribes. III. Dehqāns. N.Y., 2000. — р. 7. Истилоҳи лашкар () дар осори адабии форсӣ, бавижа «Шоҳнома», бисёр ба кор рафтааст. Чунончи, Фирдавсӣ гуфта:
Бирав бо сипоҳе ба кирдори кӯҳ,
Гузин кун зи гурдони лашкар гурӯҳАбулқосим Фирдавсӣ. Шоҳнома. — Душанбе: «Адиб», 2008. Таҳияи матн ва луғату тавзеҳот аз Камол Айнӣ ва Зоҳир Аҳрорӣ. Муҳаррир Мубашшир Акбарзод. ҷ. 5. — 480 саҳ. — ISBN 978-99947-32-84-5. — c. 15.
Дар сипоҳи Сомониён, Ғазнавиён ва Салҷуқиён фармондеҳи лашкарро солори лашкар ва амири лашкар мегуфтанд. Чунончи, солори лашкар дар «Шоҳнома» борҳо ба кор рафта ва аз бофтор чунин бар меояд, ки он мансабе пойинтар аз сипаҳсолор буда ва мақоми ҷонишинӣ доштааст, чунонки генерал-лейтенант дар артишҳои урупоӣ ҷонишини генерал будааст:

Чунин гуфт солори лашкар ба шоҳ, 
Ки «Фармони ту бартар аз чарху моҳ, 
Бад-он сон шавам, к-ам ту фармон диҳӣ, 
Ту шоҳи ҷаҳондориву ман раҳӣ».

Сипаҳро ба солори лашкар супурд, 
Бирафту ҷаҳондидагонро бибурд.

Фарҳангистони Эрон бо пешниҳоди Анҷумани вожагузинии артиш дар соли 1935 «лашкар»-ро ҷойгузини истилоҳоти муғулии тумон ( < ) ва фаронсавии дивизюн ( < ) ва сарлашкарро ҷойгузини амири тумон кард, ки ҳамакнун дар Нерӯҳои мусаллаҳи Эрон дараҷае баробар бо генерал-лейтенант аст.

Лашкар дар «Фарҳанги забони тоҷикӣ» ва «Фарҳанги тафсирии забони тоҷикӣ» оварда шудааст.

Бо таваҷуҳ ба ин додаҳо, вожаҳои «лашкар» ва «лашкарсолор», ки дар қиёс бо «гундсолор» аз ибораи «солори лашкар» сохта шудааст, барои ҷойгузин кардани истилоҳи русии «дивизия» (аз  <  «бахш») ва дараҷаи низомии «генерал-лейтенант» (аз ) ба Вазорати мудофиаи Ҷумҳурии Тоҷикистон пешниҳод шудаандУмед Джайхани: В национальной армии и терминология должна быть максимально национальной.
 Нишонаҳои дараҷаи лашкарсолорӣ 
 Нишонаҳо 35px|borderАртиши Сурх 35px|borderАртиши Шуравӣ 35px|borderАртиши Тоҷикистон НишонаигиребонӣСардӯшӣ 50px 75px 75px 75px альт=|132x132px альт=|133x133пкс 141x141px 142x142px 144x144пкс 144x144пкс 144x144пкс нишонаи остин(мундир, кител ва гимнастёрка, шинел)(1940—1943) нишонаи гиребониинерӯи заминӣ(1940—1943) ...нерӯи ҳавоӣ(1940—1943) ...саҳроӣ(1941)сардӯшиинерӯи ҳавоӣ(1943—1955)… саҳроиинерӯи заминӣ(1943—1955)… ҷашниинерӯи заминӣ(1955—1991)… нерӯи ҳавоӣ(1955—1991)… саҳроӣ(1993—)… нерӯи заминӣ(1993—)… нерӯи ҳавоӣ(1993—)

 Пайвандҳо 
 Нерӯҳои мусаллаҳ
 Дараҷаи низомӣ
 Дараҷаҳои Нерӯҳои мусаллаҳи Тоҷикистон
 Дараҷаҳои Нерӯҳои мусаллаҳи Эрон

 Эзоҳ 

Гурӯҳ:Нерӯҳои мусаллаҳ
Гурӯҳ:Артиш
Гурӯҳ:Дараҷаҳои низомӣ
Гурӯҳ:Солорон